Werner Schmieder

Werner Schmieder (født 11. november 1926 i Possendorf i Bannewitz i Landkreis Sächsische Schweiz-Osterzgebirge i Sachsen) er en tidligere tysk politiker i DDR (SED). Han var fra 1980 til 1981 finansminister i DDR.

Werner Schmieder ble født inn i en arbeiderfamilie og utdannet seg som økonom. Han ble medlem av NSDAP i 1944 og soldat i Wehrmacht i samme år. Schmieder satt fra 1944 til 1948 i sovjetisk krigsfangenskap. Han var medlem av DVP fra 1948 til 1955. Etter å ha blitt finansminister i 1980 ble han også medlem av presidiet i ministerrådet. I mars 1981 ga han overfor Günter Ehrensperger som var leder for avdelingen for planlegging og finanser i sentralkomiteen i SED, uttrykk for at han var misfornøyd med at hans departement hadde mottatt uvanlige krav, blant annet et krav om skattefrihet på 90 millioner DDR-Mark til et østerriksk firma. Skattefriheten var meddelt av Erich Honecker. Schmieder gikk deretter etter kort tid av, fulgt av en melding om at han hadde fratrådt «etter eget ønske.»

Referanser 

Personer fra Landkreis Sächsische Schweiz-Osterzgebirge
Tyske finansministre
SED-politikere
Tyskere fra andre verdenskrig
Medlemmer av NSDAP (innmeldt 1933–1945)
Tysk militærpersonell (Hæren i Wehrmacht)
Tyske krigsfanger under andre verdenskrig